Imunološki zavod
Rockefellerova 2, Zagreb					Ur. broj: 3090/2026
Zagreb, 27.10. 2026.

Temeljem Odluke Upravnog vijeća sa 188. sjednice od 19.06.2026. godine i Suglasnosti Ministarstva zdravstva KLASA: 100-01/26-03/80, URBROJ: 534-03-2-2/2-26-17 od 13.08.2026. 2026. godine, Odluke Upravnog vijeća sa 185. sjednice od 28.04.2026. godine i Suglasnosti Ministarstva zdravstva KLASA: 100-01/26-03/80, URBROJ: 534-03-2-2/2-26-21 od 05.10.2026. 2026. godine  Imunološki zavod raspisuje 

JAVNI NATJEČAJ

1) za zasnivanje radnog odnosa na neodređeno vrijeme za radno mjesto:

2.3.2.7. Radnik za rad sa životinjama i laboratoriju u Odsjeku za bakterijsku kontrolu, Odjel za kontrolu kvalitete, Služba za kvalitetu, 1 izvršitelj (SSS)

Probni rad 2 mjeseci
Uvjeti:
-	SSS raznih smjerova 
-	najmanje 1 godina radnog iskustva u struci  
(opis posla: https://www.imz.hr/wp-content/uploads/2026/02/Pravilnik-o-unutarnjem-ustroju-i-nacinu-rada-Imunoloskog-zavoda-procisceni-tekst-srpanj-2025.pdf )


2) za zasnivanje radnog odnosa na neodređeno vrijeme za radno mjesto:

2.1.3. Viši savjetnik 2 - stručni suradnik u Odjelu za osiguranje kvalitete, Služba za kvalitetu, 1 izvršitelj (VSS)
Probni rad 6 mjeseci
Uvjeti:
-	preddiplomski i diplomski sveučilišni studij ili integrirani preddiplomski i diplomski sveučilišni studij biologije, farmacije, biotehnologije, medicine, veterine, kemije, biokemije, medicinske biokemije i srodnih struka 
-	poznavanje GMP-a 
-	najmanje 1 godina radnog iskustva u struci  
-	znanje engleskog jezika
-	znanje rada na računalu


 Uz prijavu kandidat je obavezan priložiti:
· životopis
· dokaz o stečenoj stručnoj spremi (u preslici)
· elektronički zapis Hrvatskog zavoda za mirovinsko osiguranje o podacima 
evidentiranim u matičnoj evidenciji iz kojeg je vidljiv poslodavac, stručna sprema i trajanje staža osiguranja (ili potvrdu u preslici)
· dokaz o radnom iskustvu u struci za radno mjesto broj 2.3.2.7. i za radno mjesto 2.1.3. od najmanje 1 godine  (u preslici: potvrde prethodnih poslodavca o poslovima koje je kandidat obavljao ili preslike ugovora o radu ili dokumente koji pobliže opisuju radno iskustvo kandidata)
· dokaz ili izjava kandidata o znanju engleskog jezika i znanju rada na računalu za radno mjesto 2.1.3.
· za radno mjesto broj 2.1.3. dokaz ili izjava o poznavanju sustava GMP

· uvjerenje nadležnog tijela kojim se dokazuje da se protiv kandidata ne vodi kazneni postupak - ne starije od šest mjeseci (elektronički zapis)

U prijavi za natječaj obavezno se navode podaci podnositelja prijave (osobno ime i prezime, adresa stanovanja, broj telefona ili mobitela, adresa elektroničke pošte) i točan naziv i broj radnog mjesta na koje se kandidat prijavljuje. 

Prijava mora biti vlastoručno potpisana.

Kandidat koji smatra da ima pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti sve dokaze potrebne za ostvarivanje prava prednosti, te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju sukladno odredbi članka 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21 i 156/23), uz prijavu na natječaj, dužan je priložiti pored dokaza o ispunjavanju traženih uvjeta i sve potrebne dokaze iz članka 103. istog Zakona. 
Popis dokaza potrebnih za ostvarivanje prava prednosti pri zapošljavanju nalazi se na internetskoj stranici Ministarstva hrvatskih branitelja: https://branitelji.gov.hr/zaposljavanje-843/843

Kandidat koji se poziva na pravo prednosti pri zapošljavanju sukladno odredbi članka 48. Zakona o civilnim stradalnicima iz Domovinskog rata (NN 84/21), uz prijavu na natječaj, dužan je priložiti pored dokaza o ispunjavanju traženih uvjeta i sve potrebne dokaze iz članka 49. istog Zakona. 
Popis dokaza potrebnih za ostvarivanje prava prednosti pri zapošljavanju nalazi se na internetskoj stranici Ministarstva hrvatskih branitelja: https://branitelji.gov.hr/zaposljavanje-843/843

Kandidat koji se poziva na pravo prednosti pri zapošljavanju sukladno odredbi članka 48 f. Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) uz prijavu na natječaj, dužan je priložiti pored dokaza o ispunjavanju traženih uvjeta rješenje odnosno potvrdu iz koje je vidljivo spomenuto pravo, te dokaz o tome na koji je način prestao radni odnos. 

Kandidat koji se poziva na pravo prednosti pri zapošljavanju sukladno odredbi članka 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20) dužan je priložiti sve dokaze o ispunjavanju traženih uvjeta, kao i dokaz o utvrđenom statusu osobe s invaliditetom.

Ukoliko se kandidat istovremeno prijavljuje na više radnih mjesta, obavezan je za svako radno mjesto podnijeti zasebnu prijavu sa potpunom dokumentacijom. Sve prijave kojima neće biti priložena potrebna dokumentacija, biti će odbačene.

Na natječaj se mogu javiti osobe oba spola u skladu sa Zakonom o ravnopravnosti spolova. 
Izrazi koji se koriste u ovom natječaju, a imaju rodno značenje koriste se neutralno i odnose se jednako na muški i ženski rod.

Rok za podnošenje prijave je 15 dana od dana objave u Narodnim novinama. 
Pisana prijava s dokazima o ispunjavanju uvjeta iz natječaja podnosi se na adresu: Imunološki zavod, Rockefellerova 2, 10000 Zagreb, s obaveznom naznakom „Prijava na natječaj za radno mjesto - navesti broj i naziv radnog mjesta“, preporučenom pošiljkom ili osobno (urudžbeni - Rockefellerova 10). 

Nepravodobne i nepotpune ponude neće se razmatrati. 

Imunološki zavod zadržava pravo provjere stručnih i radnih sposobnosti kandidata kao i poništenje natječaja. 

Prijavom na natječaj dajete privolu za obradu Vaših osobnih podataka u svrhu zapošljavanja, a u skladu s odredbama Opće uredbe o zaštiti osobnih podataka. Imunološki zavod jamči svakom prijavljenom kandidatu da će dostavljenu dokumentaciju koristiti isključivo u svrhu provođenja postupka zapošljavanja. 

Obavijest o rezultatu natječaja bit će objavljena na internetskoj stranici Imunološkog zavoda: www.imz.hr
Imunološki zavod,
Zagreb
